Мотиви към проект за изменение на Правилника за организацията и дейността на обществения посредник на територията на Бургаска община
I. Причини, които налагат приемане на изменение на Правилника за организацията и дейността на обществения посредник на територията на Бургаска община:
С решение по т.7 от Протокол № 8/30.03.2004 г. Общински съвет – Бургас е приел Правилник за организацията и дейността на обществения посредник на територията на Бургаска община (Правилника). 
С разпоредбата на чл.32, ал.2 от Правилника е определено месечно възнаграждение на обществения посредник в размер на 90% от възнаграждението на Председателя на Общинския съвет.
Възнаграждението на Председателя на Общински съвет е определено в  чл.8, ал.3 от Правилника за организацията и дейността на общинския съвет, неговите комисии и взаимодействието му с общинска администрация на Община Бургас.
Причината, която налага изменение в Правилника за организацията и дейността на обществения посредник на територията на Бургаска община е породена от необходимостта да бъде конкретизирана разпоредбата на чл.32, ал.2 от Правилника.
[bookmark: _GoBack]             II. Цели, които се поставят с предложените изменения:
Да се актуализира и синхронизира Правилника за организацията и дейността на обществения посредник на територията на Бургаска община с действащата нормативна уредба. 

          III. Финансови и други средства, необходими за прилагане на новия правилник.
            За прилагането на изменението и допълнението на Правилника, не са необходими допълнителни финансови средства..

IV. Очаквани резултати от прилагането.
С приемането на проекта за изменение на Правилник за организацията и дейността на обществения посредник на територията на Бургаска община вътрешната нормативна уредба ще бъде приведена в съответствие с действащото в Република България законодателство.

V. Анализ на съответствието с правото на Европейския съюз.
Предложеното изменение и допълнение на Правилника е в съответствие с европейското законодателство.



